D ô v o d o v á    s p r á v a

Všeobecná časť

•	Zhodnotenie platného právneho stavu a odôvodnenie nevyhnutnosti zmeny platnej právnej úpravy
Základná právna úprava je obsiahnutá v zákone Národnej rady Slovenskej republiky č. č. 272/1994 Z. z. o ochrane zdravia ľudí v znení neskorších predpisov.
	Cieľom predkladaného návrhu nariadenia vlády Slovenskej republiky je uplatniť v legislatíve Slovenskej republiky akčné hodnoty hlukových indikátorov vo vonkajšom prostredí Ldvn a Lnoc, ktoré  sa vzťahujú na priestory  vo vonkajšom prostredí. 
 Uplatnenie uvedených hlukových indikátorov je potrebné pre prípravu a revíziu strategického mapovania hluku, ktoré vyplýva zo zákona č. 2/2005 Z. z. o posudzovaní a kontrole  hluku vo vonkajšom prostredí a o zmene zákona NR SR č. 272/1994 Z. z. o ochrane zdravia ľudí v znení neskorších predpisov a z jeho vykonávacieho predpisu - nariadenia vlády, ktorým sa ustanovujú podrobnosti o strategických hlukových mapách a akčných plánoch ochrany pred hlukom.

•	Zhodnotenie súladu navrhovanej právnej úpravy s ústavou a so zákonom, na vykonanie ktorého je navrhnutá
	Navrhovaná právna úprava je v súlade s Ústavou Slovenskej republiky a so zákonom NR SR č. 272/1994 Z. z. o ochrane zdravia ľudí v znení neskorších predpisov, ako aj s právnym poriadkom Slovenskej republiky.

•	Predpokladaný hospodársky a finančný dosah navrhovanej právnej úpravy
	V súlade s čl. 9 ods. 2 smernice na prípravu a predkladanie materiálov na rokovanie vlády SR bola vypracovaná doložka finančných, ekonomických, environmentálnych vplyvov a vplyvov na zamestnanosť, ktorá je súčasťou materiálu.

Osobitná časť
K Čl. I.

K bodu 1:
	Návrh nariadenia vlády SR preberá smernicu EÚ a preto je potrebné doplniť § 1 o nový odsek obsahujúci ustanovenie o preberaní právneho aktu Európskych spoločenstiev a európskej únie. 

K bodu 2:
	Legislatívno-technická úprava v nadväznosti na bod 1.

K bodu 3:
	Legislatívno-technická úprava v nadväznosti na bod 1.

K bodu 4:
	V nadväznosti na transponovanie smernice EÚ predkladanou novelou sa nariadenie vlády SR č. 40/2002 Z. z. dopĺňa o transpozičnú prílohu. 

K bodu 5:
	Zavádza sa pojem akčná hodnota určujúcej veličiny.

K bodu 6:
Návrh nariadenia upravuje pojem akčná hodnota a stanovuje jej výšku pre hlukové indikátory Ldvn  a Lnoc .
	 
 K Čl. II.
	Dátum nadobudnutia účinnosti sa určuje vzhľadom na predpokladanú dĺžku legislatívneho procesu.